fr fr en af de fr nl nl en nl nl tr tr af ne af nl af de hbs_lat de af en nl af fy af af da sv af af en af en af en nl en nl nl nl en nl af jbo af en af af af nl en af en af en el de af en af en en nl en en af en af en nl en nl fr af af af en af af el af af en af en af af af af el af af af el en en af
Goue Drome - Jou musiek ... ons passie!
DIE BURGER BAY FM SANGKOMPETISIE
KLIK HIER VIR DIE INSKRYWINGSVORM
As jy die gereelde gratis
GOUE DROME e-NUUSBRIEF en Vermaakgids
wil ontvang ... klik hier!
Die wêreldbekende skilder, Portchie, het die omslag vir Stef Kruger se nuutste album geskilder. Die tema is Stef Kruger se “wortelwêreld”, Philippolis. “Dis my plek, dis my dorp, hier het my siel mens geword,” sing Stef in die snit “My wortelwêreld” wat reeds op die BAY FM VAT 5 MET ‘FEEL’ gevoelsmusiek treffersparade opgang maak.
Stef se splinternuwe album, SKILDER JOU LIEFDE, bevat 14 van sy gewildste treffers oor die jare. Hy is veral bekend as liedjieskrywer van Dozi se  grootste treffers. Die eerste deurbraak het egter gekom toe Lucas Maree sy Kronkelpadbeloftes opgeneem het. Vandaar het Dozi sy werk opgeneem en treffers van Tussen jou en my, Pennies op die spoor, Ma se song, Grassade in die wind gemaak. Dozi het altesaam 56 van Stef se liedjies opgeneem. Verskeie ander  kunstenaars soos Jannie Moolman, Mathys Roets, Nadine, Pieter Smith, Carina Renz, ELSaBé Rademeyer, Siklus!, Zippo, Frikkie Mulder, Robert Gillmer, Steyn Fourie, Anton Goosen, om maar net enkeles te noem, het al van Stef se skatkis van meer as 300 liedjies opgeneem.
Stef beskik oor ‘n baie spesiale charisma en sielvolheid wanneer hy sy eie werk vertolk. Sy nederigheid, minsaamheid, fyn waarnemingsvermoë en verstaan van die sin van alles is deel van die pakket wanneer jy na sy musiek luister.
Die snit My wortelwêreld is sover bekend nog nie deur iemand anders opgeneem nie en dit wil voorkom asof dit Stef se persoonlike treffer op die album is. In die boendoes van my hart en Maak vir my ’n skildery kom ook tot volle reg met Stef as persoonlike vertolker. Om die waarheid te sê, wanneer Stef enige van sy eie werk sing, is daar net iets spesiaal wat daaruit straal. Liefhebbers van skoon, eerlike, opregte, fyn besnaarde musiek, met keurige akkoordgebruik en eenvoudige dog treffende begeleiding sal hierdie album koester as ‘n kleinnood.
Skilder jou liefde bevat die volgende snitte:
Ek dink aan jou (Muskus)
Grassade in die wind
Hou Koers (Ook bekend as Hart se Spoor)
In die boendoes van my hart
Maak vir my ‘n skildery
My wortelwêreld - (treffer! - GD)
Pennies op die spoor
Tussen jou en my
Vir navrae oor die album skryf gerus aan info@gouedrome.co.za of skakel Elna Botha by 082 706 9717.
Meer besonderhede oor Gitte Alberts, 2010 se DIE BURGER BAY FM SANGKOMPETISIE-WENNER is hier op GOUE DROME - klik hier!
JONG PIANIS EERSTE MINI WOW!-STêR MUSIKANT WENNER
Tot dusver was die wenners van die gewilde GOUE DROME WOW!-STêR talentdae telkens sangers. En alhoewel daar enkele musikante deelgeneem het kon nie een van hulle daarin slaag om as MINI    WOW!-STêR (algehele wenner van die talentdag) aangewys te word nie. Gerhard Olivier van Somerset-Oos het die bordjies verhang toe hy skoonskip gemaak het met sy uitstekende klavierspel op Saterdag 11 Junie se talentdag op hierdie dorp.
Deelnemers van enige ouderdom kom leef hulle droom uit by die WOW!-STêR met die wete dat hulle nie afgejak sal word nie, maar dat die beoordelaars hulle drome respekteer en hulle wil bystaan om dit te verwesenlik. Dit is presies wat met Gerhard Olivier gebeur het. Hy het kom  luister wat die beoordelaars te sê het oor sy klavierspel by twee vorige talentdae op Somerset-Oos. Hy het hulle raad gevolg om nie net gewoonweg ‘n pianis te wees nie, maar ook elemente in sy spel en choreografie in te bring wat die vermaaklikheids-faktor van sy aanbieding drasties verhoog het.
Met hierdie raad onder die arm het Gerhard homself voorberei en met sy aanslag by Saterdag se talentdag het hy almal se voete onder hulle uitgeslaan. Op die foto hierbo speel hy ‘n gedeelte van sy voordrag in staande posisie.
Gerhard se prestasie is ‘n bewys dat nie net sangers nie, maar ook musikante, ‘n ewe goeie kans staan om by die WOW!-STêR talentdae te vorder tot die hoogste sport. Die ander wenners was Pierre (naaswenner) en Talita (derde plek). Gerhard Olivier wat die MINI WOW!-STêR (algehele wenner) is, is in die middel op die foto hierbo.
Om in te skryf vir een van die WOW!-STêR talentdae op Somerset-Oos, Graaff-Reinet, Jeffreysbaai of Port Elizabeth stuur ‘n e-pos aan info@gouedrome.co.za of skakel Elna Botha by tel nr 082 706 9717. Die heel  maklikste is as gebruiker te registreer op die webblad www.wowster.co.za en sodra jou registrasie goedgekeur is, via die inskrywingsvorm op die webblad in te skryf. Laat weet ons gerus as jy enige hulp nodig het met die inskrywing.
Enigeen is welkom om die talent-vertonings by te woon en deelnemers van enige ouderdom (sangers en musikante) kan inskryf. Jakes op die foto links het sy Countryvernuf by Somerset-Oos tentoongestel.
Belangrik: Indien jy weet van enigeen (enige ouderdom of taal - sanger of musikant) wat graag aan die WOW!-STêR op  ander dorpe soos Kirkwood, Port  Elizabeth,   Jeffreysbaai, Graaff-Reinet sal wil deelneem … stuur hulle e-posadres aan ons by info@gouedrome.co.za. Dorpe wat nog nie deel is van die konsep nie, is welkom om aansoek/navraag te doen by dieselfde e-posadres.
“Hierdie ou is awesome!” - Nicholis Louw
“Marinus my maat!! Jy mag maar Roy Orbison se goed sing! Crying was unbelieveable!! Well done my  maat … RESPECT! Vir die wat wonder, ek sit backstage in PE en luister na die voorshow en hierdie ou is awesome!”  Dit was die reaksie van van Nicholis Louw op Marinus van Rooyen terwyl van Rooyen CRYING van Roy Orbison tydens die       voorprogram van Louw se vertoning in Port Elizabeth gesing het.
Nicholis het hierdie opmerking op die sosiale blad, Facebook, gemaak.
Marinus is ‘n bekende Oos-Kaapse sanger en   onder andere uitstekende vertolker van Roy Orbison se werk,  wat eersdaags met ’n reeks vertonings op ’n Roy Orbison-toer in die Oos-Kaap en Suid-Kaap begin.
Nicholis Louw se vertoning het plaagsevind in die    Vodacom Amfiteater by die Boardwalk in Port  Elizabeth.
Vir enige navrae oor Marinus van Rooyen wat ook  bekend is vir sy treffers WAT IS ‘N BRAAI SONDER MARINA en ‘N APPEL EN ‘N EI, stuur gerus ‘n e-pos aan info@gouedrome.co.za of skakel Elna by 082 706 9717. Sy debuutalbum DIE HELE BOKSEMDAAIS is ook hier beskikbaar of by Westway Kafee, Kaapweg, Newton Park, Port Elizabeth (041 365 0217).
HANDGEMAAK - PA EN TWEE DOGTERS IS JEFFREYS SE NUUTSTE MINI WOW!-STêRRE
Op Saterdag 11 Junie was die WOW!-STêR   talentdag weer by Potter's Place op Jeffreysbaai aangebied. Met borge soos Potter's Place, Bay FM, Goue Drome, EMR Music Alliance en GR Music, wag daar nog groot dinge vir deelnemers in die toekoms  - Soos die vorige keer was dit 'n fees!
Die jongste deelnemer was 6 jaar en die oudste 77 jaar. Daar is verskillende ouderdomkategorieë en die wenners daarvan neem dan deel aan die WOW!-rondte en dan word die algehele wenner van die dag aangewys.
Deelnemers was nie net tot Jeffreysbaaiers beperk nie, hulle het van Port Elizabeth en Kirkwood deurgery. Volgens die organiseerder, Elsabé Rademeyer, was die gehalte talent uit die boonste rakke en die oorspronklike kategorie kry elke keer net meer deelnemers. Daar het drie MINI WOW!-STêRRE (vorige algehele wenners) deelgeneem, naamlik Yelanda Swart (PE), Margot (Jbay) en Mignon (Jbay) - dus kom die deelnemers keer op keer terug … want die terugvoer van die beoordelaars is positief en behulpsaam en Jeffreysbaai se mense se gees is fantasties!
Die MINI WOW!-STêR titel van die dag is verower deur 'n    Jeffreysbaaise sanggroep, HANDGEMAAK (pappa Pierre de Villiers en sy twee dogters, Jedijah en Daniah), met 'n   liedjie wat hyself geskryf het. Tweede plek is ingepalm deur Bethany-Joy (Jbaai, regs op die foto) en die derde plek is opgeraap deur Yelanda Swart (links op die foto) van Port Elizabeth.
Die volgende Jeffreysbaai WOW!-STêR kompetisie vind plaas op Saterdag, 13 Augustus 2011. Loer gerus op die webtuiste  www.wowster.co.za vir inskrywingsvorms en reëls, of kontak Elsabé by 079 491 8745. Bespreek vroegtydig by Potter's Place - kaartjies is R 50.00 en die tyd is 14h00.
DJ Jacques Arendt - 'n moet vir jou partytjie!
Op soek na 'n professionele DJ of compére wat van jou geleentheid 'n spog geleentheid kan maak? Iemand wat bekend is regoor die land? Lees gerus by www.mydj.co.za hoe Jacques jou funksie die geleentheid van die jaar kan maak!
Talentvertonings met 'n verskil!
Tuisblad | Oor ons| Nuus | Kalendar | Foto's | Skakels | Vrae | Kontak